Ajka Város Önkormányzata Képviselő-testületének 4/2026. (II. 12.) önkormányzati rendelete

az önkormányzat 2025. évi költségvetéséről szóló 6/2025. (II.13.) önkormányzati rendelet módosításáról

[1] Ajka Város Önkormányzata Képviselő-testületének az önkormányzat 2025. évi költségvetéséről szóló 6/2025. (II.13.) önkormányzati rendelete módosításának célja az államháztartásról szóló 2011. évi CXCV. törvény 34. § (4) bekezdésében foglalt jogszabály alkotási lehetőség realizálása, a költségvetési rendeletnek december 31-ei hatállyal történő korrigálása, ennek keretében a központi támogatásokkal kapcsolatos adatok, az önkormányzat részére biztosított pótelőirányzatok és a képviselő-testület költségvetést érintő egyedi döntéseinek a rendeletbe történő beépítése.

[2] Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

1. §

A 2025. évi költségvetéséről szóló 6/2025. (II. 13.) önkormányzati rendelet 2. §-a helyébe a következő rendelkezés lép:

„2. §

(1) Ajka Város Önkormányzatának Képviselő-testülete az önkormányzat 2025. évi

a)
a költségvetés

aa)
bevételi főösszegét 13.591.691.557 forintban

ab)
kiadási főösszegét 14.258.184.428 forintban

ac)
a hiányt 666.492.871 forintban

b)
finanszírozási előirányzat

ba)
bevételi összegét 6.255.832.229 forintban,

bb)
kiadási összegét 5.589.339.358 forintban,

c)
a költségvetés

ca)
bevételi főösszegét 19.847.523.786 forintban,
cb)
kiadási főösszegét 19.847.523.786 forintban,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2025. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2025. évi költségvetésének kiadási főösszegén belül:

1.
A költségvetési kiadási előirányzatok összegét
a)
Személyi juttatásokat 3.677.659.790 forintban,
b)
Munkaadókat terhelő járulékokat és szociális hozzájárulási adót 534.308.822 forintban,
c)
Dologi kiadásokat 3.335.500.123 forintban,
d)
Egyéb működési célú kiadásokat 3.717.601.685 forintban,
e)
Ellátottak pénzbeli juttatásait 10.378.270 forintban,

2.
A felhalmozási célú kiadások összegét
a)
Beruházási kiadásokat 1.127.014.095 forintban,
b)
Felújítási kiadásokat 405.911.070 forintban,
c)
Egyéb felhalmozási célú kiadásokat 656.279.573 forintban,
3.
finanszírozási műveletek kiadási előirányzatát
a)
Működési kiadást (folyószámla hiteltörlesztés) 5.000.000.000 forintban,
b)
Felhalmozási kiadás (hiteltörlesztés) 382.727.058 forintban) 

c)
Államháztartáson belüli megelőlegezés visszafizetését 206.612.300 forintban a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6 - 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

2. §

A 2025. évi költségvetéséről szóló 6/2025. (II. 13.) önkormányzati rendelet 4. § (1) bekezdése helyébe a következő rendelkezés lép:

„(1) A képviselő-testület a 2025. évi költségvetésében 0 forint működési általános tartalékkal, 15.120.000 forint működési cél és 778.411.000 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7.sz. mellékletében foglaltak szerint fogadja el.”

3. §

(1) A 2025. évi költségvetéséről szóló 6/2025. (II. 13.) önkormányzati rendelet 2. melléklete helyébe az 1. melléklet lép.

(2) A 2025. évi költségvetéséről szóló 6/2025. (II. 13.) önkormányzati rendelet 3. melléklete helyébe a 2. melléklet lép.

(3) A 2025. évi költségvetéséről szóló 6/2025. (II. 13.) önkormányzati rendelet 4. melléklete helyébe a 3. melléklet lép.

(4) A 2025. évi költségvetéséről szóló 6/2025. (II. 13.) önkormányzati rendelet 5. melléklete helyébe a 4. melléklet lép.

(5) A 2025. évi költségvetéséről szóló 6/2025. (II. 13.) önkormányzati rendelet 6. melléklete helyébe az 5. melléklet lép.

(6) A 2025. évi költségvetéséről szóló 6/2025. (II. 13.) önkormányzati rendelet 7. melléklete helyébe a 6. melléklet lép.

(7) A 2025. évi költségvetéséről szóló 6/2025. (II. 13.) önkormányzati rendelet 12. melléklete helyébe a 7. melléklet lép.

(8) A 2025. évi költségvetéséről szóló 6/2025. (II. 13.) önkormányzati rendelet 17. melléklete helyébe a 8. melléklet lép.

4. §

Ez a rendelet 2026. február 13-án lép hatályba.

A j k a, 2026. február 12.

Kihirdetés napja: 2026. február 12. 


Schwartz Béla
Dr. Jáger László

polgármester





címzetes főjegyző

Végső előterjesztői indokolás

Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét.

Az előterjesztéshez csatolt javaslatban, költségvetési rendeletben a költségvetés főösszege 19.847.523.786 forintra változik, az előző módosításhoz képest a csökkenés 265.062.410 forint.

Az előterjesztés készítésének lezárása 2026. január 27-én történt.

 

Sajáthatáskörű előirányzatok módosítások

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

 

A jogszabályban foglaltak szerint eljárva:

· a 3/23-44/2025. határozattal módosítottuk a költségvetést. Az Ajkai Közös Önkormányzati hivatalban kiemelt előirányzatokon belül (személyi juttatások és munkaadókat terhelő járulékok) az egyes részletező nyilvántartások között történt átcsoportosítás.
· a 3/15-3/2026. határozatban a Nagy László Városi Művelődési Központ és Könyvtár az alábbiak miatt kérte az előirányzatok módosítását: A Közösségünk hídjai EU-s pályázat keretében 8.000.000,- Ft támogatásban részesült, melyből 5.300.000,-Ft-ot eszközparkjának korszerűsítésére, 2.700.000,-Ft-ot dologi kiadásokra szeretne felhasználni. A Nemzeti Kulturális Alapból a „60 éves a Bogáncs Gyermekkönyvtár” születésnapi programjára vissza nem térítendő támogatásban részesült, melyet rendezvények lebonyolítására fordít.

A módosítás tartalmazza a pályázati támogatásokat és ezekhez kapcsolódó információkat, az önkormányzat működési és felhalmozási bevételeinek előirányzat változását és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit dolgoztuk fel.

 

Bevételek

 

Működési célú támogatások ÁH-on belülről:

Közigazgatási és Területfejlesztési Minisztérium és az Önkormányzat között a Versenyképes Járások Program keretében elszámolt, államháztartáson belüli transzfernek minősülő támogatások egyeztetése során került átcsoportosításra a felhalmozási támogatások sorra 8.022.828 forint.

Többlet bevételként jelentkezett a főépítészi tevékenység ellátására kötött együttműködési megállapodás alapján a társult önkormányzatoktól kapott támogatás.

 

Közhatalmi és felhalmozási bevételek:

A teljesítési adatoknak megfelelően a szabad előirányzat maradvány összegével változtatásra kerültek az előirányzatok.

 

Működési bevételek:

Az étkeztetési szolgáltatási koncessziós szerződés alapján a szerződő fél által vállalt koncessziós díj, valamint az emelt színtű idősek otthonába beköltözési hozzájárulásként teljesített összeggel került emelésre.

Működési és felhalmozási célú átvett pénzeszközök:

Az Ajka Városért Alapítványtól átvett támogatások, valamint az Ajka Élhető város TOP_PLUSZ-1.2.1-21.VE1-2022-00051 pályázat keretében a Magyar Közút Zrt. által visszautalt támogatás előirányzat módosítását tartalmazza.

 

Önkormányzati intézmények bevételei és kiadásai

Ajka Város Intézményei egyedi határozatokon kívüli előirányzat módosításai:

Ajka Városi Óvoda

Az intézményben az angol nyelvi oktatás díja meghaladta az eredetileg tervezett előirányzatot, melynek összege az intézményfinanszírozást csökkenti.

 

Nagy László Városi Művelődési Központ és Könyvtár

Az intézmény igazgatója költségvetési előirányzat módosítást kezdeményezett a működési bevételi előirányzatok emelésére a szolgáltatások és közvetített szolgáltatások ellenértékének növekedése miatt.

 

Szociális Szolgáltató és Gondozási Központ

A Veszprém Vármegyei Kormányhivatal Ajkai Járási Hivatal Járási Foglalkoztatási Osztályával kötött hatósági szerződés alapján 47.676,-Ft támogatás átutalásra került 2 fő közfoglakoztatott személyi juttatásaira és szociális hozzájárulási adójára. Az intézmény vezetője a fentiek alapján kérte az előirányzat módosítását.

 

Városi Bölcsőde

A Veszprém Vármegyei Kormányhivatal Ajkai Járási Hivatal Járási Foglalkoztatási Osztályával kötött hatósági szerződés alapján 151.851,- Ft támogatás átutalásra került 1 fő közfoglakoztatott személyi juttatásaira és szociális hozzájárulási adójára. Az intézmény vezetője a fentiek alapján kérte az előirányzat módosítását.

 

Kiadások

Ajka Város Önkormányzata működési kiadásai változását az 5.I. melléklet és felhalmozási kiadásai változását pedig a 6. melléklet feladatonként részletezi.

Karbantartási előirányzatok

Az 6/2025. (II.13.) önkormányzati rendelet 13. § (3) bekezdése alapján 2025. évi jóváhagyott karbantartási előirányzatokat az 5. és az 5/A. mellékletben részletezzük.

Finanszírozási bevételek és kiadások

Az államháztartáson belüli megelőlegezések bevétele és visszafizetése módosított előirányzata megegyezik a teljesítéssel. A megelőlegezés bevétele tartalmazza a 2025. évben a 2026. évi normatív támogatások előlegeként kapott támogatás összegét.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6., 6/A., 7., 12., 17. mellékletek kerültek módosításra és kiegészítésre.

Ajka, 2026. február 12. 


              Dr. Jáger László 










címzetes főjegyző
